Na osnovu člana 223 stav 5 Zakona o planiranju prostora i izgradnji objekata ("Službeni list Crne Gore", br. 64/17, 44/18, 63/18 i 11/19 i 082/20) i člana 43 Statuta Opštine Bar ("Službeni list Crne Gore-Opštinski propisi", br. 37/18) Skupština Opštine Bar, na sjednici održanoj dana \_\_\_\_\_\_\_\_\_\_ godine, donijela je:

ODLUKU

o izmjeni Odluke o izgradnji lokalnih objekata od opšteg interesa

Član 1

U Odluci o izgradnji lokalnih objekata od opšteg interesa ("Službeni list Crne Gore-Opštinski propisi", br. 005/14 i 019/15) član 3 mjenja se i glasi:

"Lokalnim objektima od opšteg interesa, u smislu ove odluke smatraju se:

- vodovodna, telekomunikaciona i kanalizaciona infrastruktura, toplovodi;

- opštinski putevi (lokalni i nekategorisani) i prateći objekti;

- ulice u naseljima i trgovi;

- parking prostori,

- pijace;

- gradska groblja;

- podzemni i nadzemni prolazi;

- javne garaže;

- objekti distributivne mreže naponskog nivoa do 35 kV trafostanice i vodovi od 110 kV ili

 manje, rasklopna postrojenja, javna rasvjeta; solarne elektrane od 5 MW i manje;

- sportski objekti

- javne i zelene površine i gradski parkovi,

- žičare koje se grade na teritoriji lokalne samouprave;

- objekti privrednog razvoja (privredni objekti, objekti proizvodnog zanatstva, skladišta, stovarišta, robno-distributivni centri, servisne zone, slobodne zone, komunalno-servisni objekti, pumpne stanice) i

- objekti ruralnog razvoja (poljoprivrede, stočarstva, vinogradarstva, voćarstva i ribarstva)."

**Član 2**

U članu 4 poslije stava 1 dodaju se tri nova stava koji glase:

"Lokacije za izgradnju lokalnih objekata od opšteg interesa mogu se određivati samo u zonama koje nisu obuhvaćene lokalnim planskim dokumentima detaljne razrade, ukoliko isti ne predstavljaju smetnju pretežnoj namjeni utvrđenoj planovima višeg reda.

Izuzetno iz stava 2 ovog člana za objekte komunalne infrastrukture (vodovodna, telekomunikaciona i kanalizaciona infrastruktura, toplovodi, opštinski putevi -lokalni i nekategorisani i prateći objekti; ulice u naseljima i trgovi; parking prostori; pijace, gradska groblja, podzemne i nadzemne prolaze, javne garaže, objekte distributivne mreže naponskog nivoa do 35 kV trafostanice i vodovi od 110 kV ili manje, rasklopna postrojenja, javna rasvjeta; solarne elektrane od 5 MW i manje; javne i zelene površine i gradski parkovi, komunalno servisni objekti) lokacije za izgradnju mogu se odrećivati i u zonama zahvata planskog dokumenta detaljne razrade, ukoliko se izgradnjom navedenih objekata bitno ne mijenjaju osnovne postavke planskog dokumenta detaljne razrade i ne mjenjaju granice urbanističke parcele, osim u slučaju kada vlasnik katastarske parcele za to da pisanu saglasnost.

O ispunjenosti uslova u smislu stava 2 ovog člana odlučuje Seretarijat nadležan za poslove uređenja prostora.

Dosadašnji stav 2 postaje stav 5.

**Član 3**

Ova Odluka stupa na snagu osmog dana od dana objavljivanja u „Službenom listu CG – opštinski propisi“.

SKUPŠTINA OPŠTINE BAR

Broj: 030–

Bar, \_\_\_\_\_\_\_\_\_\_\_ 2020 godine

 Predsjednik,

 Mićo Orlandić

O b r a z l o ž e nj e

Osnov za donošenje ove Odluke sadržan je u članu 223 stav 5. Zakona o planiranju prostora i izgradnji objekata ("Službeni list Crne Gore", br. 64/17, 44/18, 63/18, 11/19 i 082/20) kojim je propisano da su, jedinice lokalne samouprave dužne da propise kojima uređuje izgradnju objekata od opšteg interesa usklade sa izmjenama i dopunama zakona koji je Skupština Crne Gore usvojila u julu 2020. godine a koji je objavljen u Službenom listu Crne Gore br. 082/20.

U cilju usaglašavanja sa Zakona o planiranju prostora i izgradnji objekata pojavljuje se potrebnim da se Odluka o izgradnji objekata od opšteg interesa izmjeni na način što će se član 3 Odluke kojim su definisane vrste lokalnih objekata od opšteg interesa, upodobiti sa članom 223 stav 2 Zakona o planiranju prostora i izgradnji objekata

Naime član 223 stav 2 Zakona o planiranju prostora i izgradnji objekata Propisi jedinice lokalne samouprave, kojima se uređuju lokalni objekti od opšteg interesa primjenjivaće se do donošenja plana generalne regulacije Crne Gore u dijelu koji se odnosi na: vodovodnu, telekomunikacionu i kanalizacionu infrastrukturu, toplovode; opštinske puteve (lokalne i nekategorisane) i prateće objekte; ulice u naseljima i trgove; parking prostore, pijace; gradska groblja; podzemne i nadzemne prolaze; javne garaže; objekte distributivne mreže naponskog nivoa do 35 kV trafostanice i vodove od 110 kV ili manje, rasklopna postrojenja, javnu rasvjetu; solarne elektrane od 5 MW i manje, sportske objekte i skijaške staze sa pratećom infrastrukturom za pripremu i uređenje istih; javne i zelene površine i gradske parkove, ski-liftove, žičare koje se grade na teritoriji jedne lokalne samouprave; objekte privrednog razvoja (privredne objekte, objekte proizvodnog zanatstva, skladišta, stovarišta, robno-distributivne centre, servisne zone, slobodne zone, komunalno-servisne objekte, pumpne stanice) i objekte ruralnog razvoja (poljoprivrede, stočarstva, vinogradarstva, voćarstva i ribarstva).

U članu 4 dodata su 3 nova stava kojima se definiše da se lokacije za građenje objekata, u zavisnosti od vrste objekata mogu određivati samo ukoliko isti ne predstavljaju smetnju pretežnoj namjeni utvrđenoj prostorno planskom dokumentacijom, te da nadležni Sekretarijat prije donošenja odluke, utvrđuje ispunjenost uslova u smislu ovog člana odluke.

Shodno naprijed navedenom pripremljena je ova odluka kojom su lokalni objekti od opšteg interesa definisani saglasno zakonskom određenju.

Sekretarijat za uređenje prostora